

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Súkromná základná škola, Dneperská 1, Košice |
| 1. Názov projektu | **Nielen doučovanie ale „daco vecej“** |
| 1. Kód projektu ITMS2014+ | 312011R043 |
| 1. Názov pedagogického klubu | **Pedagogický klub učiteľov slovenského jazyka** |
| 1. Dátum stretnutia pedagogického klubu | 23.9.2019 |
| 1. Miesto stretnutia pedagogického klubu | Zborovňa II. stupňa |
| 1. Meno koordinátora pedagogického klubu | Mgr. Jana Gičová |
| 1. Odkaz na webové sídlo zverejnenej správy | www.dneperska.sk/szsprojekt2019 |

|  |
| --- |
| 1. **Manažérske zhrnutie:**   **Anotácia:**  Cieľom zasadnutia klubu je zhodnotiť bežnú prax časovania slovies a využitie interaktívnych a didaktických pomôcok pri upevňovaní a nadobúdaní poznatkov o slovesách na hodinách slovenského jazyka na I. a II. stupni základnej školy.  **Kľúčové slová:** slovesá, ich delenie, časovanie slovies, interaktívne a didaktické pomôcky, upevňovanie gramatických kategórií slovies |
| 1. **Hlavné body, témy stretnutia, zhrnutie priebehu stretnutia:** 2. Slovesá a ich delenie 3. Gramatické kategórie slovies 4. Interaktívne a didaktické pomôcky na hodinách slovenského jazyka   Téma stretnutia: Tvarová/morfologická rovina jazyka V.  V úvode stretnutia sa členky klubu venovali slovesám ako slovnému druhu. Vymenili si skúsenosti so správnym alebo nesprávnym používaním slovies vo vybraných ročníkoch. Slovesá sú piatym slovným druhom a tvoria základ každej plnohodnotnej slovenskej vety. Žiaci na I. stupni základnej školy dokážu vo vete určiť sloveso ako slovný druh a zvládnu určiť aj časť gramatických kategórií – osobu, číslo, čas.  Na II. stupni základnej školy žiaci okrem určenia slovesa ako slovného druhu obohacujú svoje vedomosti o delenie slovies podľa rôznych kritérií – slovesá plnovýznamové a pomocné, slovesá činnostné a stavové a pod. V súvislosti s tým rozširujú svoje vedomosti o ďalšie gramatické kategórie – spôsob, slovesný vid, slovesný rod.  Okrem určovania gramatických kategórií je potrebné venovať sa aj pravopisu slovies. Všetky členky klubu sa jednohlasne zhodli, že najčastejšie chyby sa vyskytujú pri písaní slovies v rozkazovacom spôsobe, a to aj pri tých slovesách, ktoré patria medzi vybrané slová.  Práve preto je podľa nich vhodné zaradiť do vyučovacieho procesu aj interaktívne didaktické pomôcky. V nižších ročníkoch pomáha - hlavne kvôli uplatňovaniu zásady názornosti – interaktívna tabuľa, najmä pri precvičovaní a fixácii nadobudnutých vedomostí. Zároveň sa všetky členky kladne vyjadrili k využívaniu prezentácií. Výučbové prezentácie sa osvedčili najmä pri osvojovaní si nového učiva o slovesách, keďže vizuálny obsah snímky podnecuje trvalejšie zapamätanie si učiva. |
| 1. **Závery a odporúčania:**   Správne používanie slovies vo vybraných ročníkoch je podmienené aj používaním vhodných didaktických pomôcok, ktorým sa na stretnutí venovali členky klubu. Aktívne využívanie interaktívnych pomôcok pomáha zvyšovať kompetencie žiakov pri osvojovaní si gramatických a pravopisných pravidiel v slovenskom jazyku. |

|  |  |
| --- | --- |
| 1. Vypracoval (meno, priezvisko) | Mgr. Jana Gičová |
| 1. Dátum | 23.09.2019 |
| 1. Podpis |  |
| 1. Schválil (meno, priezvisko) | RNDr. Miriam Melišová |
| 1. Dátum | 30.09.2019 |
| 1. Podpis |  |

**Príloha:**

Prezenčná listina zo stretnutia pedagogického klubu